| **Τονγκόνι** (*Tongoni*) |
| --- |
| **Αγροτικό Τμήμα**(*Rural Ward*) |
|  |
| Τα ερείπια του Τονγκόνι. |
| Χώρα | Τανζανία ! Τανζανία |
| Ζώνη | Παράκτια |
| Περιφέρεια | Τάνγκα *(Tanga Region)* |
| Πόλη | Τάνγκα *(Tanga)* |
| Έκταση Αγροτικής Περιοχής | 44,1 km² |
| Πληθυσμός Αγροτικής Περιοχής | 4.013[01.08.2002]4.594[26.08.2002] |
| Πληθυσμιακή Κάλυψη Αγροτικής Περιοχής | 104,1 κάτοικοι / km² [2012] |
| Στοιχεία Επικοινωνίας Αγροτικής Περιοχής |
| Ταχυδρομικός Κώδικας Αγροτικής Περιοχής | 21207 |
|

Το **Τονγκόνι** (Αγγλικά και Σουαχίλι ***Tongoni***), είναι ένα μικρό ψαροχώρι, περίπου 18 χλμ. νοτίως της πόλεως Τάνγκα, στην Τανζανία.

Στην περιοχή υπάρχουν και τα ονομαστά **Ερείπια του Τονγκόνι** (Αγγλικά ***Tongoni Ruins***), τα οποία χρονολογούνται από τον 15ο αιώνα και αποτελούνται από ένα ερειπωμένο τζαμί και είκοσι ταφικά μνήματα αποτελούμενα από κίονες τύπου Σιράζ.

Σε αντίθεση με τη σημερινή εποχή, πριν από 4 με 5 αιώνες, η περιοχή ήταν εντελώς διαφορετική και έσφυζε από ζωή, καθώς ήταν ένα αναπτυσσόμενο και σημαντικό κέντρο εμπορίας του 15ου αιώνα. 

Σύμφωνα με την απογραφή που διεξήχθη το 2012, ο αγροτικός οικισμός του Τονγκόνι (*Tongoni*) έχει πληθυσμό 4.594 άτομα.

Ιστορία
-------

Η παράδοση θέλει το Τονγκόνι (*Tongoni*) να ιδρύθηκε από τους Περσικής καταγωγής Σιράζι, και οι οποίοι ίδρυσαν πολλούς Ισλαμικούς οικισμούς στη Νοτιοανατολική Αφρική όπως στην Κίλουα (*Kilwa*) και Μαφία (*Mafia*). Υπάρχουν επίσης ισχυρισμοί ότι κάποτε στο Τονγκόνι (*Tongoni*) κυριαρχούσαν οι Ουαντεμπόυλι (*Wadebuli*), ένας πληθυσμός που πιστεύεται ότι ήταν Ινδικής καταγωγής και προερχόταν από τη *Dabhol*, η οποία βρίσκεται στις δυτικές ακτές της Ινδίας. Η *Dhabol* ήταν ένα λιμάνι που ανήκε στο Σουλτανάτο Μπαχμάνι (*Bahmani Sultanate*) κυβερνήτες του οροπεδίου *Deccan*. Οι Μπαχμάνοι (*Bahmani*) είχαν εκτεταμένες εμπορικές σχέσεις με την Κίλουα (*Kilwa*), η οποία ήταν τότε το μεγαλύτερο εμπορικό κέντρο στη Νοτιοανατολική Αφρική.

Ο Πορτογάλος θαλασσοπόρος Βάσκο ντα Γκάμα, επισκέφθηκε για πρώτη φορά το Τονγκόνι (*Tongoni*) τον Απρίλιο του 1498. Είχε την ευκαιρία να γευτεί τα τοπικά πορτοκάλια, είπε ότι ήσαν καλύτερα από εκείνα της Πορτογαλίας. Τον επόμενο χρόνο, επανήλθε και έμεινε εκεί για δεκαπέντε ημέρες.

Τα Ερείπια του Τονγκόνι (*Tongoni Ruins*), υπάγονται στο Τμήμα Αρχαιοτήτων (*Antiquities department*). Τα ερείπια είναι προσβάσιμα για το κοινό, παρόλο που δεν έχουν προχωρήσει οι ανασκαφές της 3ης φάσης. Μερικές δεκαετίες πριν, πραγματοποιήθηκε μια μικρή δοκιμαστική ανασκαφή και σχεδιάστηκε κι'ένα σχέδιο ανασκαφών. Το 2006, ένας Αμερικανός αρχαιολόγος, διεξήγαγε πρόσθετες δοκιμαστικές ανασκαφές και χαρτογράφησε τον χώρο, χρησιμοποιώντας σύγχρονες μεθόδους επιτόπιας έρευνας. Ο κ. *Job Tengamaso* ένας οδηγός (κάτοικος στην περιοχή), είναι διαθέσιμος για να δείξει στους επισκέπτες τα μνημεία πέριξ. Ο επισκέπτης δύναται επίσης να επισκεφθεί ένα πιο πρόσφατο ερείπιο τζαμιού (περίπου εκατό ετών) στο άλλο άκρο του χωριού, προς στην παραλία.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Τάνγκα
* Τάνγκα

Σημειώσεις
----------

1. ↑  Τονγκόνι (*Tongoni*) στην τοπική διάλεκτο, σημαίνει "ερειπωμένο χωριό" και βρίσκεται 20 περίπου χλμ. νοτίως της Τάνγκα.
2. ↑  Οι Σιράζι, επίσης γνωστοί και ως Μπουέρα (*Mbwera*), είναι μια εθνοτική ομάδα η οποία κατοικούσε στα παράλια των Σουαχίλι και τα παραπλήσια νησιά του Ινδικού Ωκεανού.
3. ↑  Η πλησιέστερη ορθογραφική αποτύπωση της ονομασίας *Kilwa* στα Ελληνικά είναι *Κίλ**ου**α* όπου το *ου* είναι σύντομο, σαν να λέγαμε *Κίλβα* (αλλά χωρίς το σύμφωνο «β»).

Παραπομπές σημειώσεων
1. ↑  Jens Finke. «Tongoni». *The rough guide to Tanzania*. σελ. 168. Ανακτήθηκε στις 21 Σεπτεμβρίου 2020.
2. ↑  Ari Nave (2010). Anthony Appiah· Henry Louis Gates, επιμ. *Encyclopedia of Africa*. Oxford University Press. σελ. 379. ISBN 978-0-19-533770-9. Most scholars, however, believe that the Shirazi actually began their settlement of the East African coast in the twelfth century and that they originated in Somalia. Shirazi established themselves on the following islands: Lamu Kenya, Pemba Zanzibar, Mafia and Kilqa Kiswani all in Tanzania and Comoros. (...) Known for their mercantile skills, the Shirazi asserted themselves as ruling elites as early as the twelfth century on the islands that were their base. Trade in gold, ivory and slaves brought prosperity to the Shirazi.

Υποσημειώσεις
-------------

1. ↑  Η πλησιέστερη ορθογραφική αποτύπωση της ονομασίας *Mbwera* στα Ελληνικά είναι *Μπ**ου**έρα* όπου το *ου* είναι σύντομο, σαν να λέγαμε *Μπβέρα* (αλλά χωρίς το σύμφωνο «β»).

Παραπομπές υποσημειώσεων

Παραπομπές
----------

1. 1 2 3 4 5  Thomas Brinkhoff (4 Φεβρουαρίου 2017). «Tongoni (Rural Ward)». city population. Ανακτήθηκε στις 9 Δεκεμβρίου 2018.
2. ↑  Tongoni Ruins, tovuti ya Lonely Planet, iliangaliwa Septemba 2018

* *Urithi Newsletter, Vol 1 No 1, Sep. 2000*